เมื่อหลายเดือนมานี้สังเกตพบว่าเจอก้อนสีขาวเป็นเหมือนลูกโป่งเล็กๆใกล้ๆทอมซิลค่ะ มันเหมือนจะเป็นนิ่วทอมซิลแต่มันมีเยื่อเนื้อมาคลุมไว้บางๆทำให้กดไม่ออก พยายามกลั้วคอด้วยน้ำเกลือและน้ำยาบ้วนปากแล้วก็ไม่หลุด เพิ่งสังเกตเห็นมาประมาณ 3 เดือนแล้วค่ะ แต่ทั้งนี้ทั้งนั้นไม่มีอาการอะไรเลย ไข้ ไอ เจ็บคอ ถ้าไม่สังเกตวันนั้นก็ไม่รู้สึกค่ะ อยากทราบว่าอันตรายถึงขั้นต้องรีบไปหาไหมคะ
สวัสดีค่ะ ก้อนสีขาวใกล้ๆ ต่อมทอนซิล อาจเป็น- เป็นก้อนนิ่วของต่อมทอนซิล เกิดจากการรวมตัวของแบคทีเรียและเซลล์ที่ตายแล้ว มีลักษณะเป็นก้อนสีเหลืองหรือสีขาว มีขนาดเท่ากับเมล็ดข้าวหรือเมล็ดถั่ว อาจมีก้อนเดียวหรือหลายก้อน ไม่ได้อันตรายอะไร แต่อาจทำให้เกิดการะคายเคืองคอ และเกิดกลิ่นปากได้- เป็นเศษอาหาร เช่น ชิ้นส่วนกระดูก สิ่งแปลกปลอมในอาหาร เช่น พลาสติก ไปติดอยู่ที่บริเวณต่อมทอนซิลอยู่ แต่ก้น่าจะทำให้เกิดอาการเจ็บคอ โดยเฉพาะเวลากลืนอาหาร- เป็นซีสต์ในช่องปากและลำคอ- เป็นก้อนเนื้องอกหรือมะเร็งในช่องลำคอ แต่ก้อนก็จะโตขึ้นเรื่อยๆหากได้กลั้วคอด้วยน้ำเกลือบ่อยๆ แล้ว ก้อนยังไม่หลุดหายไป แนะนำควรไปพบแพทย์เฉพาะทางหู-คอ-จมูก เพื่อตรวจวินิจฉัยค่ะ ในเบื้องต้น ไม่ควรไปกดหรือพยายามแกะก้อนดังกล่าว ส่วนการกลั้วคอด้วยน้ำเกลือบ่อยๆ สามารถทำได้ แต่ไม่แนะนำให้ใช้น้ำยาบ้วนปากบ่อยๆ เพราะอาจก่อการระคายเคืองได้ค่ะ